FI
C 235/22
Euroopan unionin virallinen lehti
3.7.2023
Muu osapuoli: Euroopan komissio Vaatimukset Valittaja vaatii, että unionin tuomioistuin — kumoaa unionin yleisen tuomioistuimen 8.3.2023 asiassa T-235/21, Bulgarian tasavalta v.
Euroopan komissio, antaman tuomion (EU:T:2023:105) kokonaisuudessaan ja ratkaisee oikeusriidan lopullisesti tai vaihtoehtoisesti palauttaa asian unionin yleisen tuomioistuimen ratkaistavaksi — velvoittaa komission korvaamaan oikeudenkäyntikulut.
Oikeudelliset perusteet ja pääasialliset perustelut Valittaja vetoaa valituksensa tueksi kahteen valitusperusteeseen. 1.
Unionin yleinen tuomioistuin on tehnyt oikeussääntöjen soveltamista koskevan virheen tulkitessaan asetuksen (EU) N:o 1306/2013 (1) 52 artiklan 3 kohtaa ja asetuksen (EU) N:o 908/2014 (2) 34 artiklaa, luettuina yhdessä asetuksen (EU) N:o 1306/2013 52 artiklan 1 kohdan ja 54 artiklan 5 kohdan kanssa, sekä laiminlyönyt SEUT 296 artiklan mukaisen perusteluvelvollisuuden ja loukannut hyvän hallinnon ja vilpittömän yhteistyön periaatteita ja päätynyt tämän vuoksi siihen oikeudenvastaiseen johtopäätökseen, että Bulgarian tasavallan puolustautumisoikeuksia ja sääntöjenmukaisuuden tarkastusmenettelyn tarjoamia menettelyllisiä takeita on kunnioitettu ja että toimielinten toimien perusteluvelvollisuutta ja hyvän hallinnon ja vilpittömän yhteistyön periaatteita on noudatettu.
Tuomion perustelut ovat riittämättömät ja epäasianmukaiset, koska unionin yleinen tuomioistuin ei ole ottanut kantaa kaikkiin oikeusriitaa koskeviin tosiseikkoihin ja Bulgarian tasavallan lausumiin. 2.
Unionin yleinen tuomioistuin on tehnyt oikeussääntöjen soveltamista koskevan virheen tulkitessaan asetuksen (EU) N:o 1306/2013 54 artiklan 5 kohdan a ja b alakohtaa, luettuina yhdessä asetuksen (EU) N:o 1306/2013 54 artiklan 1 kohdan kanssa, kun se on katsonut, että nyt käsiteltävässä tapauksessa asetuksen (EU) N:o 1306/2013 54 artiklan 1 kohdassa säädetty 18 kuukauden määräaika on alkanut kulua siitä ajankohdasta, jolloin OLAFin loppukertomukset ovat saapuneet maksajavirastolle.
Unionin yleisen tuomioistuimen toteamukset asiassa T-235/21 annetun tuomion 76– 78 kohdassa ovat ristiriidassa vakiintuneen oikeuskäytännön kanssa, jonka mukaan asetuksen (EU) N:o 1306/2013 52 artiklan mukainen sääntöjenmukaisuuden tarkastusmenettely on luonteeltaan kontradiktorinen ja hallinnollisen menettelyn aikana vaihdettuja asiakirjoja käytetään sääntöjenmukaisuuden tarkastusmenettelyn valmistelussa.
(1) (2)
Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annettu Euroopan parlamentin ja neuvoston asetus (EU) N:o 1306/2013 (EUVL 2013, L 347, s. 549).
Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta 6.8.2014 annettu komission täytäntöönpanoasetus (EU) N:o 908/2014 (EUVL 2014, L 255, s. 59).
Valitus, jonka Harley-Davidson Europe Ltd ja Neovia Logistics Services International ovat tehneet 11.5.2023 unionin yleisen tuomioistuimen (laajennettu kahdeksas jaosto) asiassa T-324/21, Harley-Davidson Europe ja Neovia Logistics Services International v. komissio, 1.3.2023 antamasta tuomiosta (Asia C-297/23 P) (2023/C 235/28) Oikeudenkäyntikieli: englanti Asianosaiset Valittajat: Harley-Davidson Europe Ltd ja Neovia Logistics Services International (edustajat: E. Righini, avvocato ja S. Völcker, Rechtsanwalt) Muu osapuoli: Euroopan komissio Vaatimukset Valittajat vaativat unionin yleistä tuomioistuinta — kumoamaan valituksenalaisen tuomion — kumoamaan riidanalaisen päätöksen ja